31987R3988
L 376/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3988/87 НА КОМИСИЯТА
от 22 декември 1987 година
за изменение на някои актове относно прилагането на общата организация на пазарите на говеждо и телешко месо поради въвеждането на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (1), изменен с Регламент (ЕИО) № 3985/87 (2), и по-специално член 15, параграф 1, втора алинея от него,
като взе предвид Регламент (ЕИО) № 3905/87 на Съвета от 22 декември 1987 г. за изменение на Регламент (ЕИО) № 805/68 относно общата организация на пазара на говеждо и телешко месо (3), и по-специално член 2 от него,
като има предвид, че съгласно член 15, параграф 1, втора алинея от Регламент (ЕИО) № 2658/87 адаптирането от технически характер на актовете на Общността, в които се възпроизвежда Комбинираната номенклатура, трябва да се извършва от Комисията; като има предвид, че измененията по същество се извършват съгласно процедурата, предвидена в член 27 от Регламент (ЕИО) № 805/68 на Съвета (4) по силата на член 2 от Регламент (ЕИО) № 3905/87;
като има предвид, че голям брой актове, свързани със сектора на говеждото и телешкото месо, трябва да бъдат адаптирани в техническо отношение, както и по отношение на някои съществени точки, за да се вземе под внимание употребата на новата Комбинирана номенклатура, която се основава на хармонизираната система за описание и кодиране на стоките, предназначена да замени Конвенцията от 15 декември 1950 г. относно номенклатурата за класификация на стоките в митническите тарифи;
като има предвид, че поради броя и съдържанието на текстовете, които изискват такова изменение, се налага всички необходими изменения да бъдат групирани в един общ регламент;
като има предвид, че е необходимо някои от изчисленията, които в горепосочените актове се представят все още в разчетни валутни единици, да бъдат изразявани в екю посредством коефициент от 1,208953, посочен в член 13 от Регламент (ЕИО) № 1676/85 на Съвета (5), последно изменен с Регламент (ЕИО) № 1636/87 (6);
като има предвид, че мерките, предвидени в настоящия регламент при прилагане на член 2 от Регламент (ЕИО) № 3905/87, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 586/77 на Комисията от 18 март 1977 г. за определяне на правила за прилагането на таксите за говеждо и телешко месо и за изменение на Регламент (ЕИО) № 950/68 относно Общата митническа тарифа (7), последно изменен с Регламент (ЕИО) № 3114/83 (8), се изменя, както следва:
1.
Член 6 се заменя със следния текст:
„Член 6
За замразено месо от подпозиции 0202 10 и 0202 20 10 на Комбинираната номенклатура от буква б) от приложението към Регламент (ЕИО) № 805/68:
а)
коефициентът, посочен в член 11, параграф 2, буква а) от въпросния регламент, е равен на 1,69;
б)
фиксираната сума, посочена в член 11, параграф 2, буква б) от въпросния регламент, е равна на 6,65 ECU за 100 килограма.“
2.
В член 9 параграф 1 се заменя със следния текст:
„1. За целите на налозите:
а)
„кланични трупове от животни от рода на едрия рогат добитък“ по смисъла на подпозиции 0201 10 и 0202 10 от Комбинираната номенклатура означава цялото тяло на закланото животно след операциите по обезкръвяване, изкормване и одиране, със или без главата, със или без краката и със или без други принадлежащи карантии. Когато кланични труповете са представени без главата, тя трябва да бъде отделена от трупа на нивото на тилната връзка. Когато са представени без краката, последните трябва да бъдат отделени на ниво свързване при ходилата; третира се като труп предната част на трупа, съдържаща всички кости, както и врата и плешките, но с повече от десет чифта ребра;
б)
„половин кланични трупове от животни от рода на едрия рогат добитък“ по смисъла на подпозиции 0201 10 и 0202 10 от Комбинираната номенклатура - продуктите, получени чрез симетричното разделяне на целия труп, минаващо по средата на всеки вратен, гръбначен, кръстен и опашен прешлен и по средата на гръдната кост и на неподвижната става на седалищно срамната кост; третира се като половин труп предната част на половината труп, съдържаща всички кости, както и врата и плешката, но с повече от десет ребра;
в)
„компенсирани четвъртинки“ по смисъла на подпозиции 0201 20 11, 0201 20 19 и 0202 20 10 от Комбинираната номенклатура - съвкупността от:
-
предни четвъртинки, съдържащи всички кости, както и врата и плешката, и отрязани с десет ребра, и задни четвъртинки, съдържащи всички кости, както и бута и рибицата, и отрязани с три ребра, или
-
предни четвъртинки, съдържащи всички кости, както и врата и плешката, отрязани с пет ребра, с прилежащи хълбок и гърди и задни четвъртинки, съдържащи всички кости, както и бута и рибицата, отрязани с осем ребра.
Предните четвъртинки и задните четвъртинки, съставляващи компенсираните четвъртинки, трябва да бъдат представени в митницата едновременно и в равен брой, като общото тегло на предните четвъртинки трябва да бъде равно на това на задните четвъртинки; въпреки това е допустима разлика между съответните тегла на двете части на пратката, при условие че тя не е по-голяма от 5 % от теглото на по-тежката част (предни четвъртинки или задни четвъртинки);
г)
„неразфасовани предни четвъртинки“ по смисъла на подпозиции 0201 20 31, 0201 20 39 и 0202 20 30 от Комбинираната номенклатура - предната част на трупа, съдържаща всички кости, както и шията и плешките, с минимум четири чифта ребра и максимум десет чифта ребра (първите четири чифта ребра трябва да бъдат цели, другите могат да бъдат срязани), със или без хълбоците;
д)
„разфасовани предни четвъртинки“ по смисъла на подпозиции 0201 20 31, 0201 20 39 и 0202 20 30 от Комбинираната номенклатура - предната част на половината труп, съдържаща всички кости, както и шията и плешката, с минимум четири ребра и максимум десет ребра (първите четири ребра трябва да бъдат цели, другите могат да бъдат срязани), със или без хълбока;
е)
„неразфасовани задни четвъртинки“ по смисъла на подпозиции 0201 20 51, 0201 20 59 и 0202 20 50 от Комбинираната номенклатура - задната част на трупа, съдържаща всички кости, както и бутовете и рибиците, включително филетата, с минимум три чифта ребра, цели или срязани, със или без джоланите и със или без хълбоците;
ж)
„разфасовани задни четвъртинки“ по смисъла на подпозиции 0201 20 51, 0201 20 59 и 0202 20 50 от Комбинираната номенклатура - задната част на половината труп, съдържаща всички кости, както и бута и рибицата, включително филетата, с минимум три ребра, цели или нарязани, със или без джолана и със или без хълбока;
з)
„разфасовки от предни четвъртинки“, наречени „австралийски“, по смисъла на подпозиция 0202 30 50 от Комбинираната номенклатура - гръбначните части от предната четвъртинка, включително най-горната част на плешката, получени от предната четвъртинка, с минимум четири ребра и максимум десет ребра, чрез право разрязване, минаващо през точката на свързване на първото ребро с първия сегмент на гръдната кост до точката на рефлекция на диафрагмата, разположена на десетото ребро;
и)
„разфасовки от гърди“, наречени „австралийски“, по смисъла на подпозиция 0202 30 50 от Комбинираната номенклатура - най-долната част от предната четвъртинка, съдържаща върха на гърдите, средата на гърдите и гръдния хрущял;
й)
други заготовки и консерви от месо или карантия, съдържащи неварено месо или карантия от животни от рода на едрия рогат добитък, по смисъла на подпозиции 1602 50 10 и 1602 90 61 от Комбинираната номенклатура - продуктите, които не са преминали през термична обработка или са преминали през термична обработка, която е недостатъчна за коагулиране на протеините в месото в цялото количество на продукта и по тази причина по продукта има следи от възрозова течност от страната на среза, когато продуктът е разрязан чрез срез през най-дебелата му част.“
3.
Член 14 се заличава.
4.
Приложения I и II се заменят с приложения I и II към настоящия регламент.
Член 2
Член 1, параграф 1, буква б) от Регламент (ЕИО) № 2182/77 на Комисията от 30 септември 1977 г. за определяне на подробни правила за продажба на замразено говеждо и телешко месо, което е част от интервенционните складови наличности и е предназначено за преработване в Общността, и за изменение на Регламент (ЕИО) № 1687/76 (9), последно изменен с Регламент (ЕИО) № 1809/87 (10), се заменя със следния текст:
„б)
или на други продукти, така както са определени в член 2, параграф 6 от същия регламент, или на продукти, които попадат в подпозиция 0210 20 90 от Комбинираната номенклатура.“
Член 3
Точка 1 от приложение II към Регламент (ЕИО) № 2226/78 на Комисията от 25 септември 1978 г. за определяне на подробни правила за прилагане на интервенционни мерки в сектора на говеждото и телешкото месо и за отмяна на Регламент (ЕИО) № 1896/73 и Регламент (ЕИО) № 2630/75 (11), последно изменен с Регламент (ЕИО) № 3350/87 (12), се заменя със следния текст:
„1.
Месо от възрастни животни от рода на едрия рогат добитък, прясно или охладено (позиция 0201 от Комбинираната номенклатура), представено под формата на цели кланични трупове, половин кланични трупове, предни и задни четвъртинки, добити от животни, които са заклани преди максимум 6 дни.“
Член 4
В член 2 от Регламент (ЕИО) № 1136/79 на Комисията от 8 юни 1979 г. за определяне на подробни правила за прилагане на специалния режим на внос на някои видове замразено говеждо месо, което е предназначено за преработване, и за отмяна на Регламент (ЕИО) № 572/78 (13), последно изменен с Регламент (ЕИО) № 1121/87 (14), параграф 5 се заменя със следния текст:
„5. По смисъла на член 14, параграф 1, буква a) от Регламент (ЕИО) № 805/68 продуктите, които попадат в обхвата на подпозиция 1602 50 90 от Комбинираната номенклатурата, съдържащи 20 % или повече месо от животни от рода на едрия рогат добитък, с изключение на карантиите и мазнината, и общото нетно тегло на които е съставено от най-малко 85 % месо от животни от рода на едрия рогат добитък и желеобразно вещество, се считат за „консерви“.
Въпреки това за „консерви“ не се считат продуктите, които са преработени от заведенията за продажба на дребно или за хранене и които са пуснати за продажба на крайния потребител.“
Член 5
Регламент (ЕИО) № 1544/79 на Комисията от 24 юли 1979 г. относно предоставянето на възстановявания при износ за някои видове чистопородни разплодни животни от рода на едрия рогат добитък (15) се изменя, както следва:
1.
Член 1 се заменя със следния текст:
„Член 1
За целите на предоставяне на възстановявания при износ, животните от рода на едрия рогат добитък се считат за чистопородни разплодни животни, попадащи в обхвата на подпозиция 0102 10 00 от Комбинираната номенклатура, ако отговарят на определението, дадено в член 1 от Директива 77/504/ЕИО на Съвета.“
2.
В член 2 параграф 2 се заменя със следния текст:
„2. В момента на изпълнение на митническите формалности по вноса относно животните, които попадат в обхвата на подпозиция 0102 10 00 от Комбинираната номенклатура, трябва да бъде представен сертификатът за породистост или друг еквивалентен документ, в който се указват името и адреса на животновъда.
Ако това лице се е установило в рамките на Общността, е необходимо освен това да се докаже, че не е било предоставено никакво възстановяване при износ или че отпуснатата сума е била възстановена. Ако не бъде представено такова доказателство, се приема, че за животните е получено възстановяване при износ, равно на най-високия размер на таксите при вноса, приложими към деня на реимпорт в Общността на животните от рода на едрия рогат добитък, които попадат в обхвата на подпозиции 0102 90 31, 0102 90 33 и 0102 90 35 от Комбинираната номенклатура.“
Член 6
В член 1 от Регламент (ЕИО) № 988/80 на Комисията от 23 април 1980 г. относно прилагането на най-ниския размер на възстановяванията при износ за някои продукти от сектора на говеждото и телешкото месо (16) първата част от изречението се заменя със следния текст:
„Нефиксирането на възстановяване при износ за продуктите, попадащи в обхвата на позиция 0201 и на подпозиция 0206 10 95 от Комбинираната номенклатура, които се изнасят към Съединените американски щати, не се взема под внимание.“
Член 7
Регламент (ЕИО) № 2377/80 на Комисията от 4 септември 1980 г. относно определяне на специални подробни правила за прилагането на режима на износните и вносните лицензии в сектора на говеждото и телешкото месо (17), последно изменен с Регламент (ЕИО) № 3893/87 (18), се изменя, както следва:
1.
Член 2 се заменя със следния текст:
„Член 2
1. При извършване на всеки внос в Общността и на всеки износ извън нея на продуктите, посочени в член 1, параграф 1, буква а) от Регламент (ЕИО) № 805/68, както и на продуктите, попадащи в обхвата на подпозиции 1602 50 90 и 1602 90 69 на Комбинираната номенклатура, е необходимо да бъде представена лицензия.
2. При извършване на всеки износ извън Общността на продуктите, попадащи в обхвата на подпозиция 0102 10 00 от Комбинираната номенклатура, е необходимо да бъде представена лицензия.“
2.
В член 4 буква а) се заменя със следния текст:
„a)
относно вносните лицензии с предварително фиксиране на таксата:
i)
30 дни от датата на тяхното издаване, по смисъла на член 21, параграф 1 от Регламент (ЕИО) № 3183/80 за продуктите, попадащи в обхвата на позиция 0201 и на подпозиция 0206 10 95 от Комбинираната номенклатура, произхождащи и идващи от Аржентина или Уругвай,
ii)
60 дни за продуктите, попадащи в обхвата на позиция 0202 и на подпозиция 0206 29 91 от Комбинираната номенклатура, произхождащи и идващи от Аржентина, Австралия, Нова Зеландия или Уругвай,
iii)
45 дни за продуктите, попадащи в обхвата на позиция 0202 и на подпозиция 0206 29 91 от Комбинираната номенклатура, произхождащи и идващи от Румъния.“
3.
Член 8 се заменя със следния текст:
„Член 8
1. Заявленията за износните лицензии се изискват за продуктите, които влизат в състава:
-
на една от подпозициите от Комбинираната номенклатура
или
-
на една от групите от подпозиции от Комбинираната номенклатура,
фигуриращи под едно и също тире от приложение III.
Същите подпозиция и групи от подпозиции се посочват в износната лицензия.
2. Без да се засягат другите специални разпоредби, вносните лицвензии се изискват за продуктите, които попадат в обхвата:
-
на една от подпозициите от Комбинираната номенклатура
или
-
на една от групите от подпозиции от Комбинираната номенклатура,
които са представени в едно и също тире, фигуриращо в приложение IV.
Същите подпозиция или група от подпозиции се посочват в износната лицензия.
3. Въпреки това, когато възможността за предварително фикисране на възстановяването за всички мезтоназначения, или само за някои от тях, е ограничена до продукти, които попадат в обхвата на една подпозиция или една от групите от подпозиции, посочени в параграф 1, заявлението за издаване на лицензия и самата лицензия, съдържащи предварителното фиксиране на възстановяването при износ, трябва да съдържат в клетка 12 наименованието на продуктите, спрямо които се извършва предварително фиксиране на възстановяването, и в клетка 8 - подпозицията или групата от подпозиции от номенклатурата, която се използва при определяне на размера на възстановяването. Лицензията е валидна единствено за указаните по този начин продукти.“
4.
В член 8а параграфи 1 и 2 се заменят със следния текст:
„1. Относно продуктите, които попадат в обхвата на позиции 0201 и 0202, както и на подпозиции 0206 10 95 и 0206 29 91 от Комбинираната номенклатура, заявлението за издаване на износна лицензия и самата лицензия трябва да съдържат в клетка 13 името на страната по местоназначението на продукта.
2. Относно продуктите, които попадат в обхвата на позиции 0201 и 0202, както и на подпозиции 0206 10 95 и 0206 29 91 от Комбинираната номенклатура, износната лицензия с предварително фиксиране на възстановяването, посочено в член 3, буква а), се издава на петия работен ден след деня на депозиране на заявлението, при положение че през този период не са прилагани специални мерки.“
5.
В член 16, параграф 1 думите „от подпозиция 02.01 A II на Общата митническа тарифа“ се заменят с думите „позиции 0201 и 0202 и подпозиции 0206 10 95 и 0206 29 91 от Комбинираната номенклатура“.
6.
В приложение I, първи раздел, точки 1, 2 и 3 се заменят с приложение III към настоящия регламент.
7.
Раздел II от приложение I се заменя с приложение IV към настоящия регламент.
8.
Добавя се приложение III, текстът на което се съдържа в приложение V към настоящия регламент.
9.
Добавя се приложение IV, текстът на което се съдържа в приложение VI към настоящия регламент.
Член 8
Регламент (ЕИО) № 139/81 на Комисията от 16 януари 1981 г. относно определяне на условията за допускане на някои видове замразено говеждо и телешко месо в подпозиция 02.01 A II б) 4 бб) 22 от Общата митническа тарифа (19), изменен с Регламент (ЕИО) № 1652/87 (20), се изменя, както следва:
1.
В заглавието на регламента подпозиция „02.01 A II б) 4 бб) аа от Общата митническа тарифа“ се заменя с подпозиция „0202 30 50 от Комбинираната номенклатура“.
2.
Член 1 се заменя със следния текст:
„Член 1
За допускането до подпозиция 0202 30 50 от Комбинираната номенклатура на замразеното месо (разфасовки от предни четвъртинки и от гърди, наречени „австралийски“), които произхождат от трети страни, е необходимо представянето на сертификат за автентичност, който отговаря на определените в настоящия регламент изисквания.“
Член 9
В член 1 от Регламент (ЕИО) № 74/84 на Комисията от 12 януари 1984 г. относно определяне на условията за предоставяне на специалните възстановявания при износ за някои видове необезкостено говеждо и телешко месо (21), изменен с Регламент (ЕИО) № 3169/87 (22), първа алинея се заменя със следния текст:
„Разфасовките от необезкостено прясно или охладено месо, които попадат в обхвата на подпозиция 0201 20 90 от Комбинираната номенклатура и произхождат от разфасоването на цели кланични кланични трупове, половин кланични трупове, „компенсирани“ четвъртинки, предни и задни четвъртинки, в прясно или охладено състояние, добити от мъжки животни от рода на едрия рогат добитък, дават право при условията на настоящия регламент на отпускане на специални възстановявания при износ.“
Член 10
Регламент (ЕИО) № 2388/84 на Комисията от 14 август 1984 г. относно определяне на специални подробни правила за прилагане на възстановяванията при износ за някои видове консерви от говеждо и телешко месо (23), последно изменен с Регламент (ЕИО) № 3425/86 (24), се изменя, както следва:
1.
Член 1 се заменя със следния текст:
„Член 1
За консервите от подпозиция 1602 50 90 от Комбинираната номенклатура, които отговарят на предвидените в настоящия регламент условия и се изнасят към трети страни, може да се предостави специално възстановяване, ако те са произведени в рамките на режима, предвиден в член 4 от Регламент (ЕИО) № 565/80.“
2.
Член 3 се заменя със следния текст:
„Член 3
Когато консервите от подпозиция 1602 50 90 от Комбинираната номенклатура, които отговарят на условията на член 2, се реимпортират на митническата територия на Общността и са декларирани за пускане в свободно обращение, без да се прилага Регламент (ЕИО) № 754/76, компетентните органи дават разрешение за пускане в свободно обращение на тези консерви, само ако независимо от плащането на вносните мита, прилагани спрямо тях, се представят доказателства, че сумата на ефективно отпуснатото възстановяване при износ е възстановена. В случай че тази сума не може да бъде определена по начин, който да удовлетвори горепосочените компетентни органи, приема се, че тя е равна на най-високото възстановяване, прилагано към датата на приемане на декларацията за пускане в свободно обращение на въпросните стоки.“
Член 11
Приложение I към Регламент (ЕИО) № 588/86 на Комисията от 28 февруари 1986 г. относно определянето на специалните такси, прилагани при търговския обмен на говеждо и телешко месо с Португалия (25), се заменя с приложение VII към настоящия регламент.
Член 12
Регламент (ЕИО) № 1695/86 на Комисията от 30 май 1986 г. относно определяне на подробни правила за прилагане на премията за клане на отглеждани за месо някои видове възрастни животни от рода на едрия рогат добитък във Великобритания (26) се изменя, както следва:
1.
В член 10, параграф 2 буква в) се заменя със следния текст:
„в)
най-късно петнадесет дни след всеки десетдневен период количествата от продуктите, попадащи в обхвата на подпозиции 1602 50 90 и 1602 90 69 от Комбинираната номенклатура.“
2.
Приложението се заменя с приложение VIII към настоящия регламент.
Член 13
В член 1 от Решение 82/530/ЕИО на Съвета от 19 юли 1982 г. за даване на разрешение на Великобритания да позволява на властите на остров Ман да прилагат система на специални вносни лицензии за овче, говеждо и телешко месо (27), изменено с Решение 84/363/ЕИО (28), параграф 1 се заменя със следния текст:
„1. За да се ограничи вносът, Великобритания може да оторизира правителството на остров Ман да прилага система на специални вносни лицензии за продуктите от сектора на говеждото и телешкото месо и от сектора на овчето месо, които попадат в обхвата на позиции и 0102 10, 0102 90 10, 0102 90 31, 0102 90 33, 0102 90 35, 0102 90 37, 0104, 0201, 0202, 0204, 0206 10 95 u 0206 29 91 от Комбинираната номенклатура.“
Член 14
В член 2 от Регламент (ЕИО) № 2670/85 на Комисията от 23 септември 1985 г. относно продажбата по предварително определена цена на някои видове необезкостено говеждо и телешко месо, което се съхранява от някои интервенционни агенции и е предназначено за износ (29), последно изменен с Регламент (ЕИО) № 2405/87 (30), параграф 1 се заменя със следния текст:
„1. Месото трябва да бъде изнесено към някое от крайните местоназначения, за които е определено възстановяване при износ за продуктите, попадащи в обхвата на подпозиция 0202 30 90 от Комбинираната номенклатура.“
Член 15
В член 2, параграф 1 от Регламент (ЕИО) № 1055/87 на Комисията от 14 април 1987 г. относно продажбата по предварително определена цена на някои видове необезкостено говеждо и телешко месо, съхранявано от някои интервенционни агенции и предназначено за износ и за изменение на Регламент (ЕИО) № 1687/76 (31), изменен с Регламент (ЕИО) № 1416/87 (32), първото изречение се заменя със следния текст:
„1. Това месо трябва да бъде изнесено към някое от крайните местоназначения, за които е определено възстановяване при износ за продуктите, попадащи в обхвата на подпозиция 0202 30 90 от Комбинираната номенклатура.“
Член 16
Настоящият регламент влиза в сила от 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.